 2.1.pielikums




Atklāta konkursa „Sadzīves atkritumu apsaimniekošana Mārupes novada administratīvajā teritorijā


Tehniskā specifikācija 1.iepirkuma daļā Sadzīves atkritumu apsaimniekošana 1.zonā Mārupes pilsētā un Mārupes pagastā
1. Vispārīga informācija par iepirkuma priekšmetu

Mārupes novada pašvaldība (turpmāk – Pasūtītājs) atklāta konkursa rezultātā izvēlas sadzīves atkritumu, t.sk. liela izmēra, mājsaimniecības elektrisko un elektronisko iekārtu atkritumu, sadzīvē radīto bīstamo atkritumu un mājsaimniecībās radīto būvniecības atkritumu (uz kuriem neattiecas normatīvie akti par būvniecībā radušos atkritumu un to pārvadājumu uzskaites kārtību), apsaimniekotāju (turpmāk tekstā – Atkritumu apsaimniekotājs), kurš ir saņēmis Valsts vides dienesta izdotās attiecīgās kategorijas atļaujas piesārņojošo darbību veikšanai attiecīgiem komercdarbības veidiem un apņemas veikt atkritumu apsaimniekošanu atbilstoši Latvijas Republikas normatīvajiem aktiem un plānošanas dokumentiem, veicinot tajos noteikto mērķu izpildi:
· Atkritumu apsaimniekošanas likums;
· Ministru kabineta 2016.gada 13.decembra noteikumi Nr. 788 “Noteikumi par atkritumu savākšanas un šķirošanas vietām”;
· Ministru kabineta 2017. gada 30. maija noteikumi Nr.292 “Noteikumi par kārtību, kādā sniedzama informācija par savākto, reģenerācijai nodoto, atkritumu poligonā nodoto un atkritumu poligonā apglabāto sadzīves atkritumu masu”;
· Ministru kabineta 2018. gada 21. augusta noteikumi Nr. 537 “Sadzīves atkritumu masas un tilpuma attiecības mērījumu veikšanas kārtība un nosacījumi”;
· Ministru kabineta 2021. gada 26. oktobra noteikumi Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”;
· 2022.gada 25.maija saistošajiem noteikumiem Nr. 27/2022 “Par sadzīves atkritumu apsaimniekošanu Mārupes novadā”;
· citi atkritumu apsaimniekošanas jomu regulējošie normatīvie akti – Atkritumu apsaimniekošanas valsts plāns, Viduslatvijas reģiona atkritumu apsaimniekošanas plāns u.c..


Paredzamais Līguma termiņš– 7 (septiņi) gadi no līguma spēkā stāšanās brīža. Līguma izpildi var uzsākt ne vēlāk kā 2 (divu) mēnešu laikā no līguma noslēgšanas dienas, bet ne agrāk kā 2025.gada 1.februārī. 


2. Esošās situācijas apraksts

Pašvaldības administratīvās teritorijas platība 347,27 km2 jeb 34726,67 ha. 
Novadu veido četras teritoriālā iedalījuma vienības – Mārupes pilsēta, Mārupes pagasts, Babītes pagasts, Salas pagasts.
Mārupes novada apdzīvojums ir izteikti nevienmērīgs, ar augstu apdzīvojuma blīvumu tiešā Rīgas valstspilsētas tuvumā, un plašiem mežu un purvu masīviem novada R un D teritorijās. Novadā ir 33 ciemi un 1 pilsēta, kuru platības, iedzīvotāju skaits un blīvums katrā no tiem būtiski atšķiras. Ciemu un pilsētas kopējā platība ir 13 484 ha – jeb ap 19% no visas Mārupes novada platības, un tajos lielu daļu aizņem Pierīgas novadiem raksturīgā savrupmāju dzīvojamā apbūve. 
Iedzīvotāju vidējais blīvums – 117,29 iedz/ km2.

Mārupes novada pašvaldības administratīvajā teritorijā reģistrētas (uz 01.12.2023) 5185 (aktīvas) juridiskās personas, no kurām 1156 ir reģistrēts viens darbinieks. 
	Saimniecisko darbību statistiskā klasifikācija NACE2
	Apdzīvotās vietas nosaukums
	

kopā

	
	Mārupes pilsēta
	Babītes pagasts
	Mārupes pagasts
	Salas pagasts
	

	Lauksaimniecība, mežsaimniecība un zivsaimniecība
	44
	37
	26
	11
	118

	Ieguves rūpniecība un karjeru izstrāde
	5
	2
	7
	0
	14

	Apstrādes rūpniecība
	154
	88
	80
	21
	343

	Elektroenerģija, gāzes apgāde, siltumapgāde un gaisa kondicionēšana
	27
	3
	20
	0
	50

	Ūdensapgāde, notekūdeņu, atkritumu apsaimniekošana un sanācija
	4
	5
	0
	0
	9

	Būvniecība
	194
	124
	85
	16
	419

	Vairumtirdzniecība un mazumtirdzniecība, automobiļu un motociklu remonts
	488
	242
	199
	35
	964

	Transports un uzglabāšana
	126
	91
	118
	16
	351

	Izmitināšana un ēdināšanas pakalpojumi
	50
	38
	24
	4
	116

	Informācijas un komunikācijas pakalpojumi
	148
	90
	45
	5
	288

	Finanšu un apdrošināšanas darbības
	53
	32
	17
	2
	104

	Operācijas ar nekustamo īpašumu
	232
	161
	99
	15
	507

	Profesionālie, zinātniskie un tehniskie pakalpojumi
	343
	172
	108
	16
	639

	Administratīvo un apkalpojošo dienestu darbība
	134
	77
	70
	9
	290

	Valsts pārvalde un aizsardzība, obligātā sociālā apdrošināšana
	4
	0
	1
	0
	5

	Izglītība
	66
	48
	28
	3
	145

	Veselība un sociālā aprūpe
	43
	21
	19
	8
	91

	Māksla, izklaide un atpūta
	143
	88
	49
	4
	284

	Citi pakalpojumi
	105
	76
	71
	19
	271

	Mājsaimniecību kā darba devēju darbība, pašpatēriņa preču ražošana un pakalpojumu sniegšana individuālās mājsaimniecībās
	0
	1
	0
	0
	1

	Ārpusteritoriālo organizāciju un institūciju darbība 
	0
	0
	0
	0
	0

	Neklasificētās darbības
	62
	54
	31
	15
	162



Mārupes novada ciemu un pilsētas izvietojums (avots: Mārupes novada Attīstības programma 2022 – 2028)
[image: ]
Mārupes novada administratīvā teritorijā ir divas sadzīves atkritumu apsaimniekošanas zonas:
· Mārupes pilsētas un Mārupes pagasta atkritumu apsaimniekošanas zona;
· Babītes un Salas pagastu atkritumu apsaimniekošanas zona.

Sākot ar 2024.gada 1.janvāri, Mārupes novada administratīvajā teritorijā nav publiski pieejamu atkritumu dalītas vākšanas punktu. Atkritumu dalīta vākšana notiek to rašanās vietā.

Nederīgas elektriskās un elektroniskās iekārtas (atkritumu klase 200136), sadzīvē radušos bīstamos atkritumus (atkritumu klase 200134; 200121 un tiem līdzīgie), nolietotas riepas (atkritumu klase 160103), liela izmēra atkritumus (atkritumu klase 200307), reizi ceturksnī pēc pieteikuma, savāc un izved no klientu īpašuma (abās zonās).
Nolietotu tekstilmateriālu savākšana ar specializētiem konteineriem publiski pieejamās sabiedriskās vietās. Konteineru izvietošanas vietas un skaits var tikt papildināts. Šobrīd izvietoti 18 konteineri, 14 vietās (skat. www.skiroviegli.lv) 

Mārupes novada pašvaldības īpašumā ir dārzu un parku atkritumu kompostēšanas vieta īpašumā “Notekas”, Piņķos, Babītes pagastā.

Mārupes novada pašvaldība ir uzsākusi dārzu un parku atkritumu kompostēšanas vietas izbūvi īpašumā “Zaraiņi”, Jaunmārupē, Mārupes pagastā. 

Dārzu un parku atkritumu kompostēšanas vietas apsaimnieko pašvaldības īpašumu pārvalde. Tajās kompostē pašvaldības iestāžu, publiski pieejamo zaļo zonu apsaimniekošanā radušos bioloģiskos atkritumus un no pašvaldības teritorijā esošiem privātīpašumiem atvestos dārza bioloģiskos atkritumus.
Notiek šķirotu atkritumu savākšanas laukuma projektēšana pašvaldības īpašumā “Ozolkalni-5”, Mārupē.  Periodā, kad Atkritumu apsaimniekotājs nav uzsācis šķiroto atkritumu savākšanas laukumu apsaimniekošanu, Atkritumu apsaimniekotājs Pakalpojumus sniedz par maksu, kurā nav ietverta komponente par izdevumiem, kas saistīti ar šķiroto atkritumu savākšanas laukumu apsaimniekošanu. Atkritumu apsaimniekotājs, uzsākot šķiroto atkritumu savākšanas laukumu apsaimniekošanu palielina maksu par nešķiroto sadzīves atkritumu apsaimniekošanu, ietverot tajā izmaksas, kas saistītas ar šķiroto atkritumu savākšanas laukumu apsaimniekošanu un saskaņotas pašvaldībā (iesniedzot izvērstu izmaksu aprēķinu, saskaņā ar izvirzītajām laukuma apsaimniekošanas prasībām) . Pašvaldība 30 dienu laikā apstiprina maksu par sadzīves atkritumu apsaimniekošanu.
Mārupes novada administratīvajā teritorijā savāktie sadzīves atkritumi, kuri nav izmantojami reģenerācijai vai atkārtotai izmantošanai, nogādājami un apglabājami SIA „Getliņi EKO”, reģ.Nr.40003367816 apsaimniekotajā sadzīves atkritumu poligonā “Getliņi”.


Mārupes pilsētas un Mārupes pagasta atkritumu apsaimniekošanas zonā ir 1 pilsēta, 4 ciemi un VAS „Starptautiskā lidosta „Rīga””. Lidosta “Rīga” – intensīvi apbūvēta un ekonomikas ziņā izcili nozīmīga Mārupes novada daļa. Šeit nav pastāvīgo iedzīvotāju, bet lidostas un tajā esošo uzņēmumu un infrastruktūras objektu apkalpošana (sadzīves atkritumu savākšana un transportēšana) ir jānodrošina atbilstoši VAS „Starptautiskā lidosta „Rīga”” sagatavotajiem īpašajiem nosacījumiem (Tehniskās specifikācijas 2.1.pielikums). 


	Nosaukums
	Platība
( ha)*
	Iedzīvotāju skaits**
	Iedzīvotāju blīvums (km2)

	
	
	kopējais
	Tajā skaitā daudzdzīvokļu namu kvartālos dzīvojošie
	

	Jaunmārupe 
	1079.53
	3363
	1316
	311.52

	Mārupe 
	1816.00
	18877
	4948
	1039.48

	Skulte 
	352.69
	1110
	1076
	314.72

	Tīraine 
	504.90
	1612
	930
	319.27

	Vētras
	948.41
	710
	
	74.86

	Mārupes pagasts 
	8572.00
	7914
	
	92,32


* Mārupes novada Attīstības programmas 2022 – 2028 un Centrālās statistikas pārvaldes “Reģionu, novadu, pilsētu un pagastu kopējā un sauszemes platība gada sākumā 2022 – 2024” dati
**Iedzīvotāju reģistra dati 11.2023



Mārupes pilsētas un Mārupes pagasta atkritumu apsaimniekošanas zonā savākto atkritumu masa (tonnas)*

	Atkritumu nosaukums
	Atkritumu klase
	2019.gads
	2020.gads
	2021.gads
	2022.gads
	2023.gads

	Nešķiroti sadzīves atkritumi
	200301
	5232,93
	5849,26
	5919,93
	6168,40
	6277,28

	[bookmark: _Hlk155873652]Vieglais iepakojums
	150101
	127,96
	435,23
	1279,28
	1233,99
	1293,00

	
	150102
	
	
	
	
	

	
	150104
	
	
	
	
	

	Stikla iepakojums
	[bookmark: _Hlk155873800]150107
	422,29
	331,07
	339,46
	377,82
	302,65

	Citas nederīgas elektriskās un elektroniskās iekārtas, kuras neatbilst 200121, 200123 un 200135 klasei
	200136
	22,62
	17,60
	30,16
	21,44
	28,81

	Liela izmēra atkritumi
	[bookmark: _Hlk155897327]200307
	45,82
	75,28
	135,39
	86,15
	43,54

	Bioloģiski noārdāmie atkritumi
	200108
	184,38
	203,04
	346,58
	382,11
	381,58

	
	200201
	
	
	
	
	

	Nolietotas riepas
	[bookmark: _Hlk155897403]160103
	12,52
	12,61
	18,24
	16,54
	22,11

	Tekstilizstrādājumi
	200111
	
	
	
	
	56,00

	kopā
	6048,52
	6924,09
	8069,04
	8286,45
	8404,97


* atkritumu apsaimniekotāja sniegtie dati 

2024.gada sākumā līgumus par sadzīves atkritumu apsaimniekošanu Mārupes pilsētā un Mārupes pagastā ir noslēguši pakalpojuma saņēmēji 4739 adresēs, no tām 3632 adresēs izveidoti individuālie/privātie (izmanto tikai konkrētā īpašuma lietotāji) atkritumu dalītas vākšanas punkti un to skaits pakāpeniski pieaug. Nešķirotu sadzīves atkritumu apsaimniekošanai tiek izmantoti dažāda tilpuma konteineri- 414 gab. 0,12 m3, 4032 gab. 0,24 m3, 146 gab. 0,66 m3, 18 gab. 0,77 m3, 811 gab. 1,10 m3, 3 gab. 4,00 m3, 4 gab. 6,00 m3. Bioloģisko atkritumu apsaimniekošanai tiek izmantoti 51 gab. 0,12m3, 242 gab. 0,24 m3, 38 gab. 0,66 m3 konteineri. Stikla iepakojuma savākšanai izmanto 14 gab. 0,12m3, 1013 gab. 0,24 m3, 8 gab. 0,66 m3 konteinerus un 1932 gab. speciālās somas. Vieglā iepakojuma savākšanai izmanto 4 gab. 0,12m3, 2349 gab. 0,24 m3, 10 gab. 0,66 m3, 1041 gab. 1,10 m3 konteinerus un 988 gab. speciālās somas. Kartona savākšanai izmanto 128 gab. 1,00 m3 konteinerus. Šobrīd nav izbūvēti pazemes konteineri.

3. Prasības atkritumu apsaimniekotājam 
3.1. Vispārējie uzdevumi:
3.1.1. Nodrošināt pakalpojuma saņēmējus ar kvalitatīvu, savlaicīgi sniegtu, vides aizsardzības prasībām atbilstošu atkritumu apsaimniekošanas pakalpojumu; 
3.1.2. Pakalpojuma sniegšanā izmantot ilgtspējīgus risinājumus un labākās pieejamās tehnoloģijas;
3.1.3. Pilnveidot atkritumu dalītās savākšanas sistēmu vismaz atbilstoši spēkā esošiem normatīvajiem aktiem;
3.1.4. Īstenot iedzīvotāju izglītošanas un motivēšanas pasākumus, katra nākamā kalendārā gada pasākumu plānu saskaņot pašvaldībā līdz iepriekšējā gada 1.novembrim;
3.1.5. Nodrošināt, ka, sākot no pakalpojuma sniegšanas uzsākšanas dienas, dalīti vākts iepakojums tiek savākts rašanās vietā, nav sajaukts ar citiem atkritumiem un ir nodots pārstrādei vai, ja iepakojums nav pārstrādājams, tad reģenerācijai;
3.1.6. Nodrošināt, ka sākot no pakalpojuma sniegšanas uzsākšanas dienas, bioloģiskie atkritumi ir vai nu pārstrādāti rašanās vietā, vai dalīti savākti, nav sajaukti ar citiem atkritumiem un nodoti pārstrādei;
3.1.7. Nodrošināt, ka sākot no pakalpojuma sniegšanas uzsākšanas dienas, Atkritumu apsaimniekotājs veic izvesto atkritumu uzskaiti pa veidiem katrā pakalpojuma sniegšanas adresē;
3.1.8. [bookmark: _Hlk159236280]Atkritumu apsaimniekotājs sniedz iepirkuma līgumā paredzēto pakalpojumu atbilstoši Eiropas Savienības un Latvijas Republikas normatīvajiem aktiem un plānošanas dokumentiem, veicinot tajos noteikto mērķu izpildi un sadarbojoties ar jaunveidojamo atkritumu apsaimniekošanas reģionālo centru, ievērojot tā nosacījumus, pasūtītāju. Gadījumā, ja iepirkuma līguma darbības laikā tiek veikti grozījumi normatīvajos aktos, vai, ja tiek izdoti jauni normatīvie akti, kas nosaka atšķirīgus vai papildu pienākumus, kā arī, ja nepieciešamība veikt papildu darbības izriet no faktiskās situācijas, Atkritumu apsaimniekotājam ir jāveic nepieciešamās darbības, lai nodrošinātu iepriekš norādīto mērķu sasniegšanu, tajā skaitā Atkritumu apsaimniekotājam  ir jāuzņemas papildu pienākumu izpildi, kas tiešā veidā nav norādīti iepirkuma līgumā un konkursa dokumentos, taču ir svarīgi šajā punktā noteikto mērķu īstenošanā.
3.1.9. Pakalpojumu sniedz ievērojot Mārupes novada pašvaldības 2022. gada 25. maija saistošos noteikumus Nr. 27/2022 “Par sadzīves atkritumu apsaimniekošanu Mārupes novadā”, tostarp tajos noteikto minimālo atkritumu izvešanas biežumu.
3.1.10. Ne vēlāk kā divu mēnešu laikā no sadzīves atkritumu apsaimniekošanas līguma noslēgšanas brīža ar Pasūtītāju, pārņemt no esošā apsaimniekotāja atkritumu savākšanas un transportēšanas pienākumus, nodrošinot iepriekšējo saistību nepārtrauktību, un noslēgt līgumus par sadzīves atkritumu apsaimniekošanu, kuros ir norādīts atkritumu izvešanas apjoms, periodiskums un grafiks, ar visiem Mārupes novada Mārupes pilsētas un Mārupes pagasta administratīvajā teritorijā esošajiem sadzīves atkritumu radītājiem/valdītājiem, paredzot noslēdzamo līgumu termiņu ne garāku par līguma termiņu, kurš noslēgts starp Atkritumu apsaimniekotāju un Pasūtītāju. Atkritumu apsaimniekotājs slēdz līgumus ar atkritumu radītājiem/valdītājiem atbilstoši konkursā iesniegtajam piedāvājumam, iekļaujot Ministru kabineta 2016. gada 16. augusta noteikumu Nr. 546 “Noteikumi par minimālajām prasībām, kas iekļaujamas darba uzdevumā, pašvaldībai izraugoties sadzīves atkritumu apsaimniekotāju, un atkritumu apsaimniekošanas līgumu būtiskie nosacījumi” noteiktās minimālās prasības atkritumu apsaimniekošanas līgumu noslēgšanā. Atkritumu apsaimniekotājs drīkst piedāvāt atklātā konkursā ID Nr. – MNP 2024/07 noteiktos papildpakalpojumus vai nu slēdzot atsevišķu līgumu par papildpakalpojumiem, vai ar elektronisko saziņu vai ar tālruņa zvanu starpniecību, ja abas puses (pakalpojuma sniedzējs un klients) skaidri un viennozīmīgi vienojas par šo kārtību.
3.1.11. Atkritumu apsaimniekotājam ir pienākums slēgt tipveida līgumu ar klientiem, atbilstoši tipveida līguma projektam, kas pievienots iepirkuma Nolikumam.
3.1.12. Pakalpojumu saņēmēji līgumus par sadzīves atkritumu savākšanu un pārvadāšanu ar Atkritumu apsaimniekotāju var noslēgt attālināti (elektroniski) vai klātienē. Atkritumu apsaimniekotājs nodrošina līgumu noslēgšanu attālināti (elektroniski) vai klātienē un Pasūtītāja norādītajā 1 (vienā) vietā vismaz 2 (divas) dienas ne mazāk kā 4 (četras) stundas, darba dienās – no rīta, pa dienas vidu un vakarā ( līdz plkst.18:00), pirms tam vismaz 1 (vienu) nedēļu iepriekš informēt Klientus par datumu, laiku un vietu, kur iespējams noslēgt vai pārslēgt līgumu.
3.1.13. Pakalpojuma sniegšana pēc iepirkuma līguma termiņa beigām vai Valsts vides dienesta izsniegtās atļaujas darbības apturēšanas izbeidzas līdz ar jauna Atkritumu apsaimniekotāja noteikšanu un ar Mārupes novada pašvaldību saskaņotā laikā, nodrošinot atkritumu apsaimniekošanas pakalpojuma nepārtrauktību Mārupes novada administratīvajā teritorijā.
3.1.14. Nodrošināt līgumu noslēgšanu ar kultūras, sporta u. tml. masu pasākumu organizētājiem par pasākumu laikā radušos sadzīves atkritumu apsaimniekošanu, nodrošinot iespēju pasākumu laikā radušos sadzīves atkritumus ievietot dalīto atkritumu konteineros. Līgumu slēgt pirms pasākuma. Maksu par atkritumu apsaimniekošanu jāpiemēro atbilstoši Finanšu piedāvājumā piedāvātajam cenrādim.
3.1.15. Nodrošināt līgumu noslēgšanu ar vasarnīcas vai citas īslaicīgas apmešanās ēkas, kuras lietošanai ir sezonāls raksturs, īpašniekiem, valdītājiem, lietotājiem vai viņu pilnvarotām personām, kas ir atkritumu radītāji, tikai par laika periodu, kurā pastāvīgi uzturas ēkā, nodrošinot regulāru atkritumu izvešanu atbilstoši izvedamo atkritumu veidam, daudzumam un grafikam, piedāvājot arī dalīto atkritumu savākšanas pakalpojumu. 
3.1.16. Piedāvāt atsevišķu atkritumu veidu (piemēram, liela izmēra atkritumu, mājsaimniecībā radīto būvniecības atkritumu u.c.) ārpuskārtas izvešanas pakalpojumu pēc pieprasījuma par atsevišķu samaksu, iepriekš vienojoties. Maksa par atkritumu apsaimniekošanu tiek aprēķināta atbilstoši faktiskajam atkritumu apjomam m3, minimālais apjoms 0,1 m3. Piedāvājumā iesniegt pakalpojuma aprakstu un nosacījumus tā saņemšanai.
3.2. Prasības atkritumu apsaimniekošanas pakalpojumam un maršruta plānošanai:
3.2.1. Nodrošināt katram atkritumu radītājam/valdītājam nešķiroto sadzīves atkritumu, dalīti vāktu bioloģisko atkritumu, dalīti vākta iepakojuma savākšanu un izvešanu atkritumu rašanās vietā (t.i. katra pakalpojuma saņēmēja adresē, kas norādīta līgumā), saskaņā ar grafiku.
3.2.2. Nodrošināt liela izmēra atkritumu, sadzīvē radušos bīstamo atkritumu, mājsaimniecību elektrisko un elektronisko iekārtu atkritumu savākšanu un izvešanu no fizisko personu īpašumiem vai pašvaldības iestādēm (t.i. katra pakalpojuma saņēmēja adresē, kas norādīta līgumā un neparedzot klienta klātbūtni), saskaņā ar grafiku.
3.2.3. Dalīti vākta izlietotā iepakojuma (atkritumu klase: 150101; 150102; 150104; 150105; 150106; 150107) savākšanu un izvešanu atkritumu radītājam/valdītājam nodrošina bez maksas un konteinera minimālā piepildījuma ierobežojuma. Nodrošina dalīti vākta izlietotā iepakojuma savākšanu bez maksas no speciālajām somām, ja klients izteicis vēlmi turpināt izmantot esošas un nenolietotas speciālās somas, vai ir savākts lielāks apjoms izlietotā iepakojuma.
3.2.4. Atkritumu apsaimniekotājs nepieļauj dalīti vāktu atkritumu sajaukšanu ar nešķirotajiem sadzīves atkritumiem vai savstarpēji (izņemot kopā vākto kartona, plastmasas, skārda iepakojumu, atkritumu klases: 150101; 150102; 150104; 150105; 150106).
3.2.5. Nodrošināt pietiekamu konteineru skaitu un to izvietojumu publiski pieejamās vietās nolietotā tekstila (atkritumu klase 200110; 200111) savākšanai visā novada administratīvajā teritorijā.
3.2.6. Pēc pieprasījuma nodrošināt nederīgu bateriju un akumulatoru (atkritumu klase 200134) savākšanu no juridiskām personām ar speciālajām savākšanas tvertnēm (kastēm).
3.2.7. Pēc pieprasījuma piedāvāt vienreiz lietojamus speciāli atšķirīgi marķētus ūdens necaurlaidīgus priekšapmaksas maisus nešķirotu sadzīves atkritumu savākšanai. Maisu tilpums no 100 līdz 120 litri, biezums vismaz 50 mikroni, celtspēja vismaz 15 kg. Marķētos atkritumu maisus Atkritumu apsaimniekotājs savāc klienta īpašumā ar specializēto transportlīdzekli, saskaņā ar atkritumu izvešanas grafiku. Marķējumam jāsatur vismaz šāda informācija - atkritumu veids, atkritumu apsaimniekotāja kontaktinformācija, maisa celtspēja (kg). 
3.2.8. Pēc pieprasījuma piedāvāt vienreiz lietojamus speciāli atšķirīgi marķētus bioloģiski noārdāmus/ kompostējamus (ar atbilstošu marķējumu, piemēram, ražotus pēc Standarta EN 13432, kas paredzēti kompostēšanai, vai alternatīvus (saite: https://www.varam.gov.lv/sites/varam/files/content/files/markejumi.pdf  )) priekšapmaksas maisus bioloģisko atkritumu savākšanai. Maisu tilpums no 100 līdz 120 litri, celtspēja vismaz 15 kg. Marķētos atkritumu maisus Atkritumu apsaimniekotājs savāc klienta īpašumā ar specializēto transportlīdzekli, saskaņā ar bioloģisko atkritumu izvešanas grafiku. Marķējumam jāsatur vismaz šāda informācija - atkritumu veids, atkritumu apsaimniekotāja kontaktinformācija, maisa celtspēja (kg), kā arī jāpievieno informācija/instrukcija, kā kompostējamie maisi lietojami vidē (kur tos var tieši ietekmēt klimatiskie apstākļi) un  lai neveicinātu maisu priekšlaicīgu sadalīšanos.
3.2.9. Pēc sadzīves atkritumu konteineru iztukšošanas Atkritumu apsaimniekotājam ir jāsakopj atkritumu konteineram pieguļošā teritorija 3 metru rādiusā, ja konteinera iztukšošanas (vai priekšapmaksas maisu savākšanas) laikā ir izbiruši iekraujamie atkritumi. Ja piegružojums radies konteineru pārpildīšanas dēļ, tas ir jādokumentē ar foto fiksāciju pirms pakalpojuma uzsākšanas. Atkritumu apsaimniekotāja darbiniekam iztukšotie konteineri jānovieto atpakaļ vietā, no kurienes tie tika paņemti.
3.2.10. Lai samazinātu transporta slodzi uz ceļiem, troksni, gaisa piesārņojumu un citu ietekmi uz vidi, optimizēt maršrutus gan dalīto atkritumu, gan nešķiroto atkritumu savākšanā, ievērojot sekojošo:
- neveikt atkritumu savākšanu svētdienās;
- atkritumu savākšanu veikt laika posmā no plkst. 7.00 – 23.00;
- veikt atkritumu savākšanu vienā reizē no vienā maršrutā, vienā ielā (vai tās posmā) esošām juridiskām un fiziskām personām, ja šajā maršrutā esošai juridiskai personai noslēgtais līgums paredz atkritumu izvešanu ne biežāk kā 1 reizi nedēļā.
3.2.11. Līdz pakalpojuma sniegšanas uzsākšanas dienai Atkritumu apsaimniekotājs izstrādā pakalpojumu sniegšanas maršrutus un iesniedz pašvaldībai informāciju par izstrādātajiem maršrutiem. 
3.2.12. Pakalpojumu sniegšanas maršrutus (nedēļas dienas) drīkst mainīt ne biežāk kā divas reizes gadā, jeb reizi pusgadā (ja nepieciešams).
3.2.13. Atkritumu apsaimniekotājs nodrošina atkritumu izvešanu visiem klientiem, ja piebraucamo ceļu (arī juridisku un privātpersonu īpašumā esošo) stāvoklis atbilst 2021.gada 7.janvāra Ministru kabineta noteikumu Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” prasībām. Atteikums iebraukt kādā brauktuvē jāpamato ar foto fiksāciju, kurā skaidri redzami braukšanai neatbilstošie (nedrošie) apstākļi, kā arī transporta maksu prasīt nedrīkst. 
3.2.14. Atkritumu apsaimniekotājam pakalpojums jānodrošina ikvienā Mārupes novada Mārupes pilsētas un Mārupes pagasta administratīvajā teritorijā reģistrētā adresē. Atkritumu apsaimniekotājs, slēdzot pakalpojuma līgumu ar klientu, vienojas par atkritumu konteineru novietošanas vietu izvešanai un nodrošina regulāru atkritumu izvešanu, saskaņā ar grafiku, ja piebraucamais ceļš tiek uzturēts atbilstoši 2021.gada 7.janvāra Ministru kabineta noteikumu Nr.26 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” prasībām.
3.2.15. [bookmark: _Hlk155889317]Atkritumu apsaimniekotājs seko līdzi atkritumu konteineru piepildījumam un, konstatējot konteineru regulāru pārpildījumu vai minimālu piepildījumu, informē klientu par nepieciešamību veikt izmaiņas starp Atkritumu apsaimniekotāju un Klientu noslēgtajā līgumā. Atkritumu apsaimniekotāja pienākums ir dokumentēt jebkuru konteineru pārpildīšanas gadījumu, par kuru tiek piestādīta papildus samaksa.
3.2.16. Nodrošināt iespēju klientam divas darba dienas pirms plānotās atkritumu izvešanas dienas, bez jebkādas maksas piemērošanas, atteikt pakalpojumu (ja nav savākts pietiekams daudzums atkritumu) vai pieteikt papildus izvešanu (ja savākts vairāk atkritumu kā plānots). Ja klienta īpašuma apstākļi vai specifiskas vajadzības norāda uz nepieciešamību pēc izņēmuma no minimālajām izvešanas reizēm (piemēram, ilglaicīga prombūtne), klientam ir jānodrošina iespēja vienoties ar atkritumu apsaimniekotāju par alternatīvu izvešanas režīmu, bet šādi apstākļi var būt pieļaujami klientam ne biežāk par 2 reizēm gadā.
3.2.17. Atkritumu apsaimniekotājam jānodrošina regulāra nešķirotu sadzīves atkritumu izvešana, bet ne retāk kā:
- individuālās dzīvojamās mājas, dvīņu un rindu mājas katra sekcija – 1 (vienu) reizi mēnesī;
- daudzdzīvokļu dzīvojamās mājas – 1 (vienu) reizi nedēļā;
- nekustamie īpašumi (ēkas vai telpu grupas) ar galveno lietošanas veidu-komercdarbība – 1 (vienu) reizi nedēļā;
- ja nekustamā īpašuma lietošana ir ar pārtraukumiem (nekustamā īpašuma lietošanai ir sezonāls raksturs), vienojoties ar klientu, paredzēt radītajam sadzīves atkritumu daudzumam atbilstošu atkritumu izvešanas grafiku;
- ja klients noslēdz līgumu par iesaistīšanos atkritumu dalītā savākšanas sistēmā, nodrošinot, ka īpašumā radītie atkritumi (bioloģiskie atkritumi, plastmasa, papīra, metāla, stikla iepakojums) tiek savākti dalīti, Atkritumu apsaimniekotājs var samazināt nešķiroto sadzīves atkritumu izvešanas biežumu, nosakot divas reizes retāku atkritumu izvešanu attiecībā pret noteikto minimālo izvešanas biežumu;
- ja klients noslēdz līgumu par iesaistīšanos atkritumu dalītā savākšanas sistēmā individuālā dzīvojamā mājā, dvīņu un rindu mājas katrā sekcijā, nodrošinot, ka īpašumā radītie atkritumi (plastmasa, papīra, metāla, stikla iepakojums) tiek savākti dalīti, bet bioloģiskie atkritumi tiek kompostēti savas mājsaimniecības teritorijā (ārpus dzīvošanai paredzētām telpām), Atkritumu apsaimniekotājs var samazināt nešķiroto sadzīves atkritumu izvešanas biežumu, nosakot divas reizes retāku atkritumu izvešanu attiecībā pret noteikto minimālo izvešanas biežumu.
3.2.18. Atkritumu apsaimniekotājs atzīmē mājkompostēšanas faktu starp Atkritumu apsaimniekotāju un klientu noslēgtajā līgumā, kā arī informāciju pašvaldībai iesniegt Tehniskās specifikācijas 7.6.punktā noteiktajā formā.
3.2.19. Atkritumu apsaimniekotājam jānodrošina regulāra dalīti vāktu bioloģisko atkritumu izvešana, bet ne retāk kā nešķirotu sadzīves atkritumu izvešana konkrētā adresē un ne biežāk kā trīs reizes nedēļā.
3.2.20. Atkritumu apsaimniekotājam jānodrošina regulāra dalīti vākta izlietotā iepakojuma (atkritumu klase: 150101; 150102; 150104; 150105; 150106; 150107) savākšana, bet ne retāk kā vienu reizi piecās nedēļās.
3.2.21. Ja dalīti vākto atkritumu konteinerā tiek konstatēti noteiktam atkritumu veidam neatbilstoši atkritumi, Atkritumu apsaimniekotājs drīkst piemērot maksu par šo atkritumu apglabāšanu, ja dalīti vākto atkritumu konteinerā cita veida atkritumu piejaukums ir lielāks par 20% un tiek veikta fotofiksācija, kā arī attiecīgo atkritumu izvešana tiek saskaņota ar Klientu.
3.2.22. Atkritumu apsaimniekotājam jānodrošina regulāra liela izmēra, neizjauktu elektrisko un elektronisko iekārtu atkritumu, dienasgaismas lampu, akumulatoru, bateriju, riepu (atkritumu klase 200307; 200136; 160103; 200134; 200121) savākšana no privātpersonām un pašvaldības iestādēm ne retāk kā vienu reizi ceturksnī (neparedzot klienta klātbūtni). Piedāvājumā sniegt pakalpojumu aprakstu. 

3.2.23. Pirmsskolas izglītības iestādēm, skolām un pansionātiem jānodrošina dalīto sabiedriskās ēdināšanas pārtikas atkritumu (kodi: 200108; 200109) atsevišķa apsaimniekošana atbilstoši Eiropas Parlamenta un Padomes 2009.gada 21.oktobra Regulas Nr. 1069/2009 un Eiropas Komisijas 2011.gada 25.februāra Regulas Nr. 142/2011 prasībām, atbilstoši papildinot līgumu ar ēdināšanas uzņēmumu.
3.2.24. Pēc pieprasījuma par atsevišķu samaksu, nodrošināt atsevišķu atkritumu veidu izvešanas pakalpojumu, iepriekš vienojoties: 
 - mājsaimniecībās radīto būvniecības atkritumu izvešanu;
- dārzu un parku bioloģisko atkritumu izvešanu (ar liela izmēra konteineriem);
- liela izmēra atkritumu izvešanu ārpus regulārā grafika. 
Piedāvājumā sniegt pakalpojuma aprakstu un tā saņemšanas nosacījumus.
3.2.25. Pēc pieprasījuma par atsevišķu samaksu, nodrošina atkritumu konteineru mazgāšanu/ dezinfekciju papildus atkritumu maksā iekļautajām divām reizēm gadā.
3.2.26. Sadarboties ar VAS „Starptautiskā lidosta „Rīga”” atkritumu apsaimniekošanā, ņemot vērā īpašus nosacījumus.
4. Prasības atkritumu apsaimniekotāja darbiniekiem:
4.1. Jānodrošina, ka pakalpojumu sniedz atbilstošas kvalifikācijas darbinieki;
4.2. Sniedzot pakalpojumu, darbinieki strādā specializētā apģērbā, kā arī nodrošina citu pakalpojuma sniegšanai nepieciešamo aprīkojumu ar izpildītāja marķējumu;
4.3. Pakalpojuma sniegšanas laikā tiek ievērotas darba drošības, ceļu satiksmes un sabiedriskās kārtības prasības atbilstoši normatīvo aktu prasībām;
4.4. Atkritumu apsaimniekošanas pakalpojumus VAS „Starptautiskā lidosta „Rīga”” nodrošina speciālajām drošības prasībām.
5. Prasības atkritumu apsaimniekošanas pakalpojuma nodrošināšanā izmantotajai tehnikai:
5.1. Sadzīves atkritumu savākšanas pakalpojumu nodrošina ar specializētu atkritumu savākšanas transportlīdzekli, kas piemērots dažāda tilpuma (0,06 m3; 0,12 m3; 0,24 m3; 0,66 m3; 1,1 m3) konteineru iztukšošanai un iebūvēto pazemes konteineru iztukšošanai (1,5m3, 3 m3, 5 m3).
5.2. Dalīti vākta iepakojuma savākšanas pakalpojumu nodrošina ar specializētu atkritumu savākšanas transportlīdzekli ar dalītu atkritumu savākšanas tvertni, kas nodrošina divu atkritumu veidu savākšanu nesajaucot. Ja uz piedāvājuma iesniegšanas brīdi atkritumu apsaimniekotāja rīcībā (īpašumā, valdījumā vai turējumā) šāds  transportlīdzeklis nav, tad jāapliecina, ka tāds tiks nodrošināts 6 mēnešu laikā kopš līguma noslēgšanas  brīža.
5.3. Citu (tekstila, sadzīves bīstamo atkritumu, liela izmēra atkritumu) dalīti vāktu atkritumu savākšanas pakalpojumu nodrošina ar normatīvo aktu prasībām atbilstoši aprīkotiem transportlīdzekļiem, kas piemēroti izvēlētai savākšanas metodei.
5.4. [bookmark: _Hlk155867369]Atkritumu apsaimniekotājam jānodrošina nešķirotu sadzīves un bioloģisko  atkritumu konteineru mazgāšanas, dezinfekcijas pakalpojums uzreiz pēc atkritumu izbēršanas specializētajā atkritumu apsaimniekošanas transportlīdzeklī, tīro konteineru marķējot ar informatīvu uzlīmi. Par plānoto atkritumu konteineru mazgāšanu, dezinficēšanu savlaicīgi informē klientus. Klients var rakstiski atteikt pakalpojumu, ja nav konteiners ir tīrs. Pakalpojumu nodrošina ar normatīvo aktu prasībām atbilstoši aprīkotu, specializētu transportlīdzekli klienta adresē vai mainot konteinerus. Nav atļauta klienta īpašumā esoša konteinera maiņa bez viņa piekrišanas.  Piedāvājumā sniegt pakalpojuma aprakstu.
5.5. Atkritumu apsaimniekotājam jānodrošina, ka sadzīves atkritumu savākšanā izmantos vismaz 1 (vienu) specializēto atkritumu apsaimniekošanas transportlīdzekli, kas atbilst “Tīrā” autotransporta definīcijai Publisko iepirkuma likuma izpratnē ( https://www.iub.gov.lv/lv/skaidrojums-tira-autotransporta-iepirkumi).
5.6. Atkritumu apsaimniekotāja rīcībā (īpašumā, valdījumā vai turējumā) jābūt vismaz 5 (pieciem) specializētajiem atkritumu savākšanas un izvešanas transportlīdzekļiem, kas nodrošina iepirkumā paredzētā pakalpojuma sniegšanas nepārtrauktību Mārupes novada administratīvajā teritorijā, neradot apdraudējumus cilvēku dzīvībai, veselībai, apkārtējai videi un nepārsniedzot pieļaujamās trokšņa normas un:
- atbilst vismaz emisijas standartam “Euro VI”;
- ir trafarēti, norādot uz tiem Atkritumu apsaimniekotāja nosaukumu un kontakttālruni;
- ir uzstādīta maršruta kontroles sistēma, kas uztver GPS satelītu raidītos signālus, nosaka transportlīdzekļa koordinātes reālā laikā un vietā, saglabā šos datus ne mazāk kā sešus mēnešus un pēc pieprasījuma nekavējoties, bet ne vēlāk kā divu darba dienu laikā, nodrošina Mārupes novada pašvaldībai minēto datu (tai skaitā – vēsturisko datu), kas attiecas uz Mārupes novada administratīvajā teritorijā sniegtajiem atkritumu apsaimniekošanas pakalpojumiem, izsniegšanu vai piekļuvi tiem bez maksas.
Piedāvājumā sniegt atkritumu savākšanā izmantojamo transporta līdzekļu aprakstu.
6. Prasības atkritumu konteineriem un to apsaimniekošanai.
6.1. [bookmark: _Hlk155625923]Piedāvāt dažāda tilpuma sadzīves atkritumu konteinerus (sniegt detālu aprakstu par konteineriem, ko Pretendents piedāvā un ir iekļāvis Piedāvājuma izmaksu aprēķinā – kādam atkritumu veidam paredzēts, konteinera materiāls, tilpums, izmēri, attēls). Nešķiroto sadzīves atkritumu un dalīti vāktu atkritumu savākšanai no visiem atkritumu radītājiem/valdītājiem (piedāvāt sākot no tilpuma 0,06 m3; 0,12 m3; 0,24 m3; 0,66 m3; 1,1 m3); 
6.2. Katra veida dalīti vāktu atkritumu konteineriem jābūt ar noteiktām atšķirības pazīmēm un marķētiem, norādot sadzīves Atkritumu apsaimniekotāja nosaukumu, kontaktinformāciju un konteinerā ievietojamo atkritumu veidu tā, lai nepārprotami būtu saprotams, kāda veida atkritumus paredzēts ievietot, pakalpojuma saņēmēja adrese. Uzrakstiem jābūt latviešu valodā, atkritumu veidu apzīmē ar Viduslatvijas atkritumu apsaimniekošanas reģionā lietotajām piktogrammām. 
6.3. Ja atkritumu radītāja/valdītāja īpašumā jau ir iegādāts 0,24 m3 atkritumu konteiners (konteinera izmēri: 1065x580x735 (mm) ±10% ar vāku un riteņiem), tad atkritumu radītājs/valdītājs turpina lietot savu konteineru un Pretendents nodrošina atkritumu savākšanu no šī konteinera. Pretendents vienojās ar atkritumu radītāju/valdītāju par šī konteinera marķēšanu, nodrošinot ar bezmaksas uzlīmēm. Vienojoties ar klientu var tikt apkalpoti arī citu tilpumu konteineri, taču tiem jābūt atbilstošiem atkritumu izvešanas transportlīdzekļa tukšošanas iespējām. Ja konteineru nav iespējams tukšot ar atkritumu izvešanas transportlīdzekli, tad Pretendents ir tiesīgs atteikties apkalpot klienta konteineru, piedāvājot bez papildu maksas uzstādīt Pretendenta īpašumā esošu konteineru. Šis punkts neattiecas uz speciālajiem Lidostas “Rīga” nosacījumiem.”
6.4. Piegādāt, uzstādīt, labot, nomainīt sadzīves atkritumu konteinerus, ja minētie konteineri nav citas personas īpašums, izņemot gadījumus, ja konteineru tukšošanas laikā ir sabojājis atkritumu apsaimniekotājs un vienojies ar konteinera īpašnieku par konteinera labošanu vai nomaiņu.
6.5. Nodrošināt nešķirotu sadzīves un bioloģisko atkritumu konteineru iekšpuses mazgāšanu un dezinfekciju pēc nepieciešamības, ne retāk kā divas reizes gadā – aprīlī-maijā un septembrī-oktobrī, konteineru atrašanās vietā – līgumā norādītajā adresē, izmantojot specializētu atkritumu savākšanas automašīnu, kas aprīkota ar konteineru mazgāšanas/dezinfekcijas iespējām, vai arī mazgāšanas piekabes, kas paredzētas efektīvai atkritumu konteineru mazgāšanai/dezinfekcijai. Pieļaujama konteineru maiņa, bet klienta īpašumā esošu konteineru drīkst mainīt tikai ar konteinera īpašnieka saskaņojumu. Nodrošināt, ka visi atkritumu konteineri tiek izmazgāti un dezinficēti ar atbilstošiem tīrīšanas līdzekļiem, kas ir droši lietošanai un atbilst visiem spēkā esošajiem vides aizsardzības standartiem. Tīro konteineru marķē ar informatīvu uzlīmi. Nodrošināt visu mazgāšanas/dezinfekcijas procesā radušos notekūdeņu savākšanu, nodrošinot, ka nenotiek noplūde vai noplūde, kas varētu potenciāli piesārņot augsni, gruntsūdeņus vai apkārtējo vidi. Nodrošināt vietas sakopšanu, kurā tika veikti mazgāšanas un dezinfekcijas pakalpojumi, atstājot vietu bez jebkādiem mazgāšanas un dezinfekcijas procesa atlikumiem. Konteineru mazgāšana/dezinfekcija jāveic informējot nekustamo īpašumu apsaimniekotājus par laikiem, kad tiek veikta darbība. Klients var rakstiski atteikt pakalpojumu, ja konteiners ir tīrs. Piedāvājumā sniegt atkritumu konteineru mazgāšanas un dezinficēšanas pakalpojuma nodrošināšanas aprakstu.
6.6. Konteineru nodošana lietošanā, nogādāšana un, nepieciešamības gadījumā nomaiņa vai labošana, mazgāšana un dezinfekcija divas reizes gadā ir jāiekļauj apsaimniekošanas izmaksās. 
6.7. Saskaņot sadzīves atkritumu konteineru novietošanas vietas ar nekustamā īpašuma īpašnieku, tiesisko valdītāju vai apsaimniekotāju. Visos īpašumos atkritumu konteineru novietošanas vietas izvešanai izveido un saskaņo iespējami tuvu ēku pagalmiem.
6.8. Pēc pieprasījuma par atsevišķu samaksu nodrošināt atkritumu radītājus/valdītājus ar vismaz viena tilpuma (600-1000 litri), ar vāku slēgtu un ar papildus pamatnes režģi (aizsardzībai pret grauzējiem), mājkompostēšanas tvertnēm/kastēm. Piedāvājumā iesniedz mājkompostēšanas tvertņu/kastu specifikāciju un cenu. 
7. Prasības apsaimniekoto atkritumu uzskaitei, datu apkopošanai pakalpojuma informācijas pieejamībai:
7.1. Atkritumu apsaimniekotājam jānodrošina, ka dati par atkritumu apsaimniekošanas pakalpojuma sniegšanu tiek uzkrāti informatīvā sistēmā, nodrošinot normatīvajos aktos par personas datu aizsardzību noteikto, un bez maksas iegūstami Mārupes novada pašvaldībai.
7.2. Pretendents nodrošina Mārupes novada administratīvajā teritorijas katrā atkritumu apsaimniekošanas zonā apsaimniekoto atkritumu datu apkopošanu pa atkritumu klasēm un darbību veidiem, kā arī datu uzskaiti un atkritumu daudzumu mērījumus, atbilstoši 2017. gada 30. maija MK noteikumiem Nr.292; 2018. gada 21. augusta MK noteikumiem Nr. 537; 2021. gada 26. oktobra MK noteikumiem Nr.712, Viduslatvijas atkritumu apsaimniekošanas reģionālā centra nosacījumiem, tajā skaitā:
7.2.1. savāktais atkritumu apjoms no juridiskām personām (uzņēmumiem), iedzīvotājiem individuālajās dzīvojamās mājās, dvīņu un rindu mājās, daudzdzīvokļu mājās (juridiskās personas - namu apsaimniekotāji) pa atkritumu klasēm pēc masas (t). Nešķirotiem sadzīves atkritumiem un bioloģiskajiem atkritumiem apjomu norādīt arī pēc tilpuma (m3);
7.2.2. atkārtotai izmantošanai nodotais, reģenerācijai un pārstrādei nodotais, atkritumu poligonā nodotais atkritumu apjoms no juridiskām personām (uzņēmumiem), iedzīvotājiem individuālajās dzīvojamās mājās, dvīņu un rindu mājās, daudzdzīvokļu mājās (juridiskās personas - namu apsaimniekotāji) pa atkritumu klasēm.
7.3. Atkritumu apsaimniekotājs informāciju (atskaite) par Mārupes novada administratīvajā teritorijā apsaimniekoto atkritumu apjomu, atbilstoši 7.2. punktam, iesniedz normatīvo aktu noteiktajā kārtībā un pēc pašvaldības pieprasījuma. Atskaitē iekļauj informāciju par veiktajiem sabiedrības informēšanas pasākumiem par atkritumu apsaimniekošanu, tai skaitā par atkritumu dalīto vākšanu un izlietoto finansējumu.
7.4. Atkritumu apsaimniekotājs vienu reizi gadā (par iepriekšējo kalendāro gadu) līdz 1.martam iesniedz pašvaldībā informāciju par atkritumu masas un tilpuma mērījumiem un piemērojamo koeficientu, kā arī 1 m3 maksā par nešķirotu sadzīves atkritumu apsaimniekošanu iekļauto ieņēmumu aprēķinu par kuriem samazina sadzīves atkritumu apsaimniekošanas pakalpojumu izmaksas, saskaņā ar Atkritumu apsaimniekošanas likuma 39.panta 4.daļas 3.punktā noteikto.  
7.5. [bookmark: _Hlk159416380]Atkritumu apsaimniekotājs vienu reizi ceturksnī iesniedz pašvaldībai informāciju par pakalpojumu saņēmēju iesniegtajām pretenzijām, kas saistītas ar atkritumu apsaimniekošanas pakalpojumu un tā kvalitāti, kā arī sniedz informāciju par problēmām atkritumu apsaimniekošanā un to iespējamiem risinājumiem. 
7.6. Pamatojoties uz Atkritumu apsaimniekošanas likuma 8.pantu, kur pašvaldībai noteikti pienākumi, pakalpojuma sniedzējam jānodrošina pieeja uzkrātajiem datiem par noslēgtajiem atkritumu apsaimniekošanas līgumiem, to statusiem un visa veida pakārtoto informāciju pakalpojuma sniedzējam ir jānodod  pašvaldībai datu apstrādei un analīzei - API servisa veidā (Rest ,Soap), kur dati periodiski un automātiski tiek atjaunināti un servisa veidā nodoti pašvaldības speciālistam. Dati ir strukturēti un datubāzes arhitektūra  sadarbībā ar pašvaldības speciālistu laika gaitā uzlabota un pilnveidota.  Pakalpojuma sniedzējam ierakstiem datubāzē ir jānodrošina precīza piesaiste VZD adrešu reģistra atribūtu nomenklatūrai - precīzs adreses pieraksts "STD" vai piesaiste pie adrešu reģistra  unikālā adreses identifikatora "ID".
7.7. Atkritumu apsaimniekošanas uzņēmums ir atbildīgs par elektronisko pakalpojumu portāla nodrošināšanu klientiem, kas ietver personalizētu lietotāja profilu interneta vidē. Piekļuve šim profilam tiek nodrošināta ar tīmekļa pārlūkprogrammas (WEB pārlūks) iespēju vai ar bezmaksas mobilās lietotnes (aplikācijas) iespēju. Šajā profilā klientam bez maksas jābūt piekļuvei saviem līgumiem, izvešanas grafikiem, izrakstītajiem rēķiniem, veiktajiem maksājumiem un citām saziņas formām ar pakalpojumu sniedzēju, kā arī saņemt brīdinājumus. Pakalpojumiem jābūt pieejamiem 24 stundas diennaktī, septiņas dienas nedēļā, izņemot plānotos apkopes laikus. 
Piedāvājumā sniegt nodrošinātā pakalpojuma aprakstu.
8. Pakalpojuma līgumā iekļaujamās prasības visiem atkritumu radītājiem un valdītājiem:
8.1. Nodrošināt viena pakalpojumu līgumu slēgšanu ar vairāku daudzdzīvokļu namu apsaimniekošanas biedrībām, ja tās izmanto kopēju sadzīves atkritumu dalītās vākšanas punktu, un nodrošināt pakalpojuma apmaksas rēķina izrakstīšanu katrai no līgumslēdzēju pusei bez papildus samaksas, līgumā noteiktā proporcionālajā dalījumā. 
8.2. Nodrošināt viena pakalpojuma līguma slēgšanu ar rindu māju (līdz sešām sekcijām) kopīpašniekiem, ja tie veido un izmanto kopēju sadzīves atkritumu dalītās vākšanas punktu, un nodrošināt pakalpojuma apmaksas rēķina izrakstīšanu katrai no līgumslēdzēju pusei bez papildus samaksas, līgumā noteiktā proporcionālajā dalījumā.
8.3. Nodrošināt pakalpojuma saņemšanu slēgtu atkritumu konteineru novietņu vai teritoriju īpašniekiem bez papildus maksājumiem, ja klients nodod atkritumu apsaimniekotājam vārtu atslēgu (neatkarīgi no tās veida-mehāniskā atslēga, čips, kods u.c.) un specializētais atkritumu savākšanas transports var piekļūt konteineriem. Atkritumu apsaimniekotāja pienākums, pēc atkritumu konteineru iztukšošanas, ir tos nolikt vietā un novietni vai teritoriju aizslēgt.
8.4. Ja Atkritumu apsaimniekotāja vainas dēļ, klientam nav izvesti atkritumi grafikā norādītajā izvešanas dienā, tos izved tuvākajā iespējamā laikā, bet ne vēlāk kā divas dienas. Ja savlaicīgi neizvestu atkritumu dēļ ir izveidojies papildus atkritumu apjoms, apsaimniekotājs tos savāc un izved bez maksas, bet ne vairāk kā izvedamā konteinera tilpuma apjomā. Pakalpojuma nenodrošināšana grafikā norādītajā laikā, nedrīkst pārsniegt trīs reizes kalendārā gada laikā.
8.5. Pēc pieprasījuma, par atsevišķu samaksu, nodrošināt atkritumu izvešanu precīzi noteiktā laikā. 
8.6. Atkritumu apsaimniekotājs nepiemēro papildus administrēšanas maksu (vai transporta izdevumus) par papildus pieteikto atkritumu izvešanu ārpus grafika vai līdz četrām reizēm kalendārā gada laikā. 
8.7.  Ja klients nenovieto konteineru specializētajam atkritumu apsaimniekošanas transportam pieejamā vietā atkritumu izvešanas dienā, Atkritumu apsaimniekotājs veic foto fiksāciju un informāciju pievieno klientu datu bāzei. Klienta pienākums ir segt Pretendenta transporta izdevumus, kas nepārsniedz Finanšu piedāvājuma vērtēšanas kritērija K1 izmaksu posteņu 1.1; 1.2.; 1.3.; 1.7 kopsummu.
8.8. Atkritumu apsaimniekotājs nepiemēro administrēšanas maksu klientam par atkritumu izvešanas grafika maiņu līdz divām reizēm gadā un grafikā paredzētās atkritumu izvešanas reizes atcelšanu līdz četrām reizēm kalendārā gada laikā.
8.9. Atkritumu apsaimniekotājs nepiemēro administrēšanas maksu un transporta izdevumus par grafikā iekļauto/pieteikto liela izmēra atkritumu izvešanu objektā, ja tajā neatrodas visi norādītie atkritumi.
8.10. Atkritumu apsaimniekotājs nepiemēro maksu par konteineru stumšanu, ja objektā konteineri nav brīvi pieejami specializētajam transportlīdzeklim, bet ir novietoti vietā, par kuru ir vienojušās puses, slēdzot pakalpojuma līgumu.
8.11. Atkritumu apsaimniekotājs nodrošina, ka informācija par atkritumu šķirošanu ir līguma ar klientiem neatņemama sastāvdaļa. 
8.12. Rēķini par saņemto atkritumu apsaimniekošanas pakalpojumu klientiem tiek izsniegti reizi mēnesī. Pēc savstarpējās vienošanās var tikt izsniegti avansa rēķini. Izsūtot rēķinus, tiek pievienota aktuālā informācija par atkritumu apsaimniekošanu.
8.13. Atkritumu apsaimniekotājs klientam nodrošina iespēju izvēlēties saņemt rēķinu par atkritumu apsaimniekošanu elektroniski vai drukātā veidā. Par drukāta rēķina piegādi ar pasta starpniecību Atkritumu apsaimniekotājs ir tiesīgs piemērot maksu tikai par faktiskajiem pasta izdevumiem, kas rodas rēķina nosūtīšanas rezultātā. 
9. Finanšu piedāvājuma atkritumu apsaimniekošanas maksa un maksāšanas kārtība.
9.1. Atkritumu apsaimniekotājs Finanšu piedāvājuma atkritumu apsaimniekošanas maksā iekļauj visus atkritumu radītājus/valdītājus, kas atrodas Mārupes novada administratīvajā teritorijā un visas izmaksas, kas nepieciešamas, lai izpildītu konkursa nolikuma prasības.
9.2. Sadzīves atkritumu apsaimniekošanas maksā iekļauj (no atkritumu radītājiem netiek iekasēta samaksa):
- Klientiem lietošanā nodoto atkritumu konteineru, kas nepieciešami dalītai sadzīves atkritumu vākšanai, nodrošināšanai nepieciešamās izmaksas (konteineru iegāde, piegāde, labošana, marķēšana);
- Klientiem lietošanā nodoto atkritumu konteineru mazgāšanu un dezinfekciju divas reizes gadā;
- liela izmēra, neizjauktu elektropreču, dienasgaismas lampu, akumulatoru, bateriju, riepu, atkritumu savākšana no klientiem, ne retāk kā vienu reizi ceturksnī.
- Dalīti savākto sadzīves atkritumu apsaimniekošanu (izlietots iepakojums, izņemot bioloģisko atkritumu apsaimniekošanu).
- visas citas saistītās izmaksas, kas nepieciešamas, lai izpildītu konkursa nolikuma prasības un par kurām nav paredzēta maksa (izņemot Finanšu piedāvājuma vērtēšanas kritērijusi K3, K4, K5).

9.3. Izmaksas par sadzīves un dalīti vākto atkritumu apsaimniekošanu (izņemot sadzīves atkritumu reģenerāciju), jāiekļauj maksā par 1 m3 nešķiroto sadzīves atkritumu apsaimniekošanu un to veido: 
· izmaksas par nešķiroto un dalīti savākto atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, maksa par uzglabāšanu un šo darbību veikšanai nepieciešamo infrastruktūras objektu izveidošanu un uzturēšanu,   atbilstoši līgumam ar Pasūtītāju; 
· maksa par nešķirotu sadzīves atkritumu apstrādi saskaņā ar Sabiedrisko pakalpojumu regulēšanas komisijas apstiprinātu tarifu. Saskaņā ar AAL Pārejas noteikumu 58.punktu līdz brīdim kad stājas spēkā SIA “Getliņi EKO” nešķiroto sadzīves atkritumu apstrādes tarifs vai sadzīves atkritumu apglabāšanas tarifs, piemērojams pēdējais SIA “Getliņi EKO” apstiprinātais tarifs sadzīves atkritumu apglabāšanai atkritumu poligonā “Getliņi”. Saskaņā ar AAL 40.panta otro daļu pēc AAL Pārejas noteikumu 58.punktā noteiktā pārejas perioda beigām sadzīves atkritumu apglabāšanas tarifs piemērojams, ja apglabāšanai pieņem no nešķirotiem sadzīves atkritumiem atšķirotus un apglabājamus atkritumus. Ja nešķirotu sadzīves atkritumu sagatavošanu apglabāšanai neveic AARC “Getliņi”, tad sadzīves atkritumu apglabāšanas tarifu piemēro tikai atkritumu daudzumam, kuru nodod apglabāšanai sadzīves atkritumu poligonā “Getliņi”.

9.4. Maksa par bioloģisko atkritumu dalīto savākšanu, transportēšanu un pārstrādi jāuzrāda atsevišķi Finanšu piedāvājumā. 
9.5. Finanšu piedāvājumā iesniegt papildus pakalpojumu cenrādi. 
9.6. Iepirkuma līguma darbības laikā būs pieļaujama tikai tāda maksas par sadzīves atkritumu apsaimniekošanu paaugstināšana, kas atbilst Iepirkuma līguma un spēkā esošo normatīvo aktu noteikumiem.
9.7. Maksu par sadzīves atkritumu konteineru iztukšošanu Klients maksā, pamatojoties uz Atkritumu apsaimniekotāja izrakstīto rēķinu (pēcapmaksa), ne biežāk kā vienu reizi mēnesī. Pēc savstarpējas vienošanās, var tikt izrakstīts avansa rēķins.
9.8. Klientam jāveic maksājums par marķētiem maisiem, kas paredzēti nešķirotu sadzīves vai bioloģisku atkritumu savākšanai, iegādājoties nepieciešamo maisu skaitu no atkritumu apsaimniekotāja norādītās tirdzniecības vietas katrā zonā. Atkritumu maisa cena ir jānosaka proporcionāli attiecīgā veida atkritumu apsaimniekošanas izmaksām, tādējādi klientam, iegādājoties atkritumu savākšanas maisu, veicot priekšapmaksu par atkritumu daudzuma apsaimniekošanu, kas ietilpst vienā maisā.
9.9. Finanšu piedāvājumā jāiesniedz maksa (EUR/1 m3) par mājsaimniecībā radīto būvniecības atkritumu apsaimniekošanu. 
9.10. Mājsaimniecībā radīto būvniecības atkritumu apsaimniekošana veicama saskaņā ar grafiku vai pēc iepriekšēja pieteikuma, nodrošinot klienta apkalpošanu noteiktā laikā ne retāk kā reizi ceturksnī. Piedāvājumā iesniegt pakalpojuma aprakstu (ņemt vērā, ka šis ir atsevišķs pakalpojums no liela izmēra atkritumu savākšanas pakalpojuma, ko iekļauj maksā par nešķiroto sadzīves atkritumu apsaimniekošanu un izved ne retāk kā reizi ceturksnī).
9.11. Dalīti vākti un liela izmēra atkritumi pēc to savākšanas no atkritumu radītāja ir Atkritumu apsaimniekotāja īpašums, un tas var brīvi ar tiem rīkoties. Apglabājamie atkritumi jānodod Cieto sadzīves atkritumu poligonā “Getliņi”, bet bioloģiskie atkritumi poligona “Getliņi” bioloģiski noārdāmo atkritumu pārstrādes rūpnīcā.
9.12. Ja konteiners klienta objektā ir noņemts parāda dēļ, klienta pienākums pie līguma atjaunošanas ir segt izmaksas, kas norādītas Finanšu piedāvājuma vērtēšanas kritērija K5 Nr.1.3.

Pielikums Nr.2.1.
Īpašās prasības VAS “Starptautiskā lidosta “Rīga”” sadzīves atkritumu apsaimniekošanā.

1. Informācija par 2023. gadā savākto atkritumu apjomu no VAS “Starptautiskā lidosta “Rīga”” teritorijas:
· Nešķirotie sadzīves atkritumi savākti 1,1 m3 konteineros – 3463.62m3
· Nešķirotie sadzīves atkritumi savākti preskonteineros – 3300.00m3
· Liela izmēra atkritumi – 340.00m3
· Dārzu un parku, bioloģiski noārdāmi atkritumi – 0m3
· Aviopārvadājumos aizliegto priekšmeti un šķidrumi, kas drošības kontroles laikā ir atklāti un atsavināti (turpmāk – Atsavinātie priekšmeti/šķidrumi) (izņemot elektrisko un elektronisko iekārtu, bateriju un akumulatoru, dzīvsudraba termometru un metāla priekšmeti) – 64,91m3
· Elektrisko un elektronisko iekārtu atkritumi – 1600,00kg
· Tekstils – 0,98t
· Jauktais iepakojums – 62,89t
· Baterijas un akumulatori – 150kg
· Stikla iepakojums – 10,02t
2. Prasības Izpildītājam
2.1. Līgums ar pašvaldību par sadzīves atkritumu apsaimniekošanu normatīvajos aktos noteiktajā kārtībā.
2.2. Valsts vides dienesta Reģionālās vides pārvaldes atļauja atkritumu apsaimniekošanai (savākšanai un pārvadāšanai). 
3. Izpildītājs nodrošina
3.1. Izpildītājs nodrošina sadzīves atkritumu (kodi: 200301, 200307 (lielā izmēra atkritumi), kods 200136 (elektrisko un elektronisko iekārtu atkritumu), kods 200134 (baterijas un akumulatori), kods 200201 (dārzu un parku, bioloģiski noārdāmi atkritumi), kods 200140 (atsevišķi savāktie metāla atkritumi)) un šķirotos sadzīves atkritumus (kods 150106 (jauktais iepakojums), kods 150107 (stikla iepakojums), kods 200111 (tekstils), kods 150102 (plastmasas iepakojumu PET pudeles un LDPE plēves ar 35% citu sadzīves atkritumu piejaukumu); turpmāk kopā – Atkritumi), bet Izpildītājs apņemas veikt regulāru Konteineru iztukšošanu un Atkritumu izvešanu no Pasūtītāja teritorijas uz atkritumu uzglabāšanas, apglabāšanas vai pārstrādes vietām.
3.2. Sadzīves atkritumu un citu atkritumu apsaimniekošanā izmantot specializētus transportlīdzekļus, atkritumu konteinerus, iekārtas un ierīces, kas nerada apdraudējumu cilvēku dzīvībai un veselībai, videi un nepārsniedz pieļaujamo trokšņa līmeni.
3.3. Izpildītājs nodrošina Pasūtītāju ar sadzīves atkritumu konteineriem pietiekamā daudzumā, pašpresējošiem konteineriem, kā arī pēc Pasūtītāja pieprasījuma, ar dažāda lieluma lielgabarīta konteineriem un atkritumu iekraušanas tehniku.
3.4. Izpildītājs pieļauj sadzīves atkritumu piejaukumu otrreizēji pāršķiroto jaukto iepakojumu (kods 150106),  plastmasas iepakojumu PET pudeles un LDPE plēves (kods 150102) atkritumiem 35% vai vairāk.
3.5. Atbilstoši saskaņotiem grafikiem, Izpildītājs nodrošina sadzīves atkritumu konteineru iztukšošanu un sadzīves atkritumu izvešanu no atkritumu konteineru novietnēm un citām Pasūtītāja norādītajām vietām, nodrošinot minētajos laukumos un vietās tīrību pēc konteineru iztukšošanas, ja piesārņojums radies Izpildītāja darbības rezultātā.
3.6. Izpildītājs līguma darbības laikā uzstāda, ja nepieciešams - nomaina, kā arī, pēc Pasūtītāja pieprasījuma, mazgā un dezinficē sadzīves atkritumu konteinerus. Minētās darbības tiek veiktas pēc Pasūtītāja pieprasījuma 5 darba dienu laikā, saskaņā ar Līgumā norādītajiem izcenojumiem.
3.7. Izpildītājs nodrošina atsevišķu atkritumu veidu (piemēram, liela izmēra atkritumu, būvniecības un būvju nojaukšanas atkritumu, ielu tīrīšanas atkritumu, lapu, zāles un zaru) iekraušanu, izvešanu un attiecīgo laukumu un vietu sakopšanu, ja piesārņojums radies Izpildītāja darbības rezultātā.
3.8. Atkritumu konteineriem jābūt marķētiem, norādot sadzīves atkritumu apsaimniekotāja nosaukumu, tālruņa numuru. Izpildītājam katrā atkritumu izvešanas reizē jāveic atkritumu savākšanas vietas un konteineru pārbaudi, kuras laikā jānovērtē gan konteinera, gan marķējuma vizuālo stāvokli un jāveic nepieciešamos remontdarbus konstatēto bojājumu, t.sk. vizuālo defektu novēršana.
3.9. Izpildītājs nodrošina sadzīves atkritumu jaunu konteineru uzstādīšanu VAS „Starptautiskā lidosta „Rīga”” teritorijā norādītajās vietās (saskaņā ar konteineru novietojuma shēmu), atbilstoši VAS „Starptautiskā lidosta „Rīga”” vajadzībām un apjomam.
3.10. Pēc Līguma parakstīšanas Izpildītājam 5 (piecu) darba dienu laikā jāiesniedz šķiroto sadzīves atkritumu masas aprēķina koeficients. Pie koeficienta maiņas 5 (piecu) darba dienu laikā jāinformē Pasūtītājs, kā arī jāiesniedz aktuālais šķiroto sadzīves atkritumu masas aprēķina koeficients.
4. Līguma izpildei Izpildītājs piešķir Pasūtītājam lietošanai bez papildus samaksas šādus atkritumu konteinerus
4.1. Uz perona – 3 pārvietojami metāla konteineri, (tilpums 1.1  m3) nešķirotu sadzīves atkritumu savākšanai: 
1) izgatavots no metāla, kura virsmas pārklājums cinkots;
2) standarta aprīkojumā divi riteņi ar bremzēm;
3) rotējoši riteņi, kuru diametrs ir aptuveni 200 mm;
4) maksimālā ieteicamā slodze – 360 kg;
5) konteinera vāks atbīdāms ar rokturi;
6) savienojams ar Izpildītāja savācējtransportu.
4.2. [bookmark: _Hlk158292523]Pārējā teritorijā – 12 pārvietojami plastmasas konteineri, (tilpums 1.1  m3) nešķiroto sadzīves atkritumu savākšanai:
1) izgatavots no plastmasas;
2) standarta aprīkojumā divi riteņi ar bremzēm;
3) rotējoši riteņi, kuru diametrs ir aptuveni 200 mm; 
4) maksimālā ieteicamā slodze – 360 kg;
5) konteinera vāks paceļams ar rokturi;
6) savienojams ar Izpildītāja savācējtransportu.
4.3. Atkritumu uzglabāšanas angārā – 1 (viens) pašpresējošs metāla sadzīves atkritumu konteiners ar stacionāro presēšanas iekārtu:
1) tilpums no 20 m3;
2) izmēri: platums aptuveni 2.5m; garums aptuveni 6.5m; augstums aptuveni 2.5m;
3) konteineram jābūt pilnībā aizveramam un slēdzamam;
4) konteineram jābūt aprīkotam ar avārijas drošības slēdzi;
5) konteineram jābūt aprīkotam ar brīdinājuma signālu;
6) konteineram jānodrošina darbība 24 stundu ciklā;
7) presēšanas cikla ilgums min ne ilgāk kā 3 min;
8) atkritumu daudzumam, pie konteinera tilpuma 20 m3, nesaspiestā veidā jābūt aptuveni 60 m3;
9) elektrības pieslēgumu nodrošina Pasūtītājs;
10) savienojams ar Izpildītāja savācējtransportu.

4.4. Atkritumu uzglabāšanas angārā – 1 (viens) konteiners liela izmēra sadzīves atkritumiem:
1) 	tilpums ne mazāks kā 22 m3;
2) 	konteinera uzstādīšana uz nenoteiktu laiku;
3) 	savienojams ar Izpildītāja savācējtransportu.

4.5. Atkritumu uzglabāšanas angārā – 1 (viens) konteiners stikla atkritumiem:
1) 	tilpums ne mazāks kā 6 m3;
2) 	konteinera uzstādīšana uz nenoteiktu laiku;
3) 	savienojams ar Izpildītāja savācējtransportu.

4.6. Atkritumu uzglabāšanas angārā – 1 (viens) pašpresējošs metāla atkritumu konteiners papīra un kartona iepakojuma atkritumiem:
1) tilpums no 20m3;
2) izmēri: platums līdz 2,5m; garums līdz 6,5m; augstums līdz 2,5m;
3) konteineram jābūt pilnībā aizveramam un slēdzamam;
4) konteineram jābūt aprīkotam ar avārijas drošības slēdzi;
5) konteineram jābūt aprīkotam ar brīdinājuma signālu;
6) konteineram jānodrošina darbība 24 stundu ciklā;
7) presēšanas cikla ilgums ne ilgāk kā 3 minūtes;
8) elektrības pieslēgumu nodrošina Pasūtītājs;
9) savienojams ar Izpildītāja savācējtransportu.

4.7. Aiz Lidostas administrācijas ēkas un pasažieru terminālī piegādes zonā – 8 (astoņi) pārvietojami plastmasas konteineri (tilpums 1,1m3) jaukta iepakojuma atkritumu savākšanai:
1) standarta aprīkojumā divi riteņi ar bremzēm;
2) rotējoši riteņi, kuru diametrs ir aptuveni 200 mm; 
3) maksimālā ieteicamā slodze – 360 kg;
4) konteinera vāks paceļams ar rokturi;
5) savienojams ar Izpildītāja savācējtransportu;
6) konteineriem jābūt marķētiem ar zīmi “jauktajam iepakojumam”.

4.8. Atkritumu uzglabāšanas angārā – 1 (viens) pašpresējošs metāla atkritumu konteiners jaukta iepakojuma atkritumiem:
1) tilpums no 20 m3;
2) izmēri: platums līdz 2,5m; garums līdz 6,5m; augstums līdz 2,5m;
3) konteineram jābūt pilnībā aizveramam un slēdzamam;
4) konteineram jābūt aprīkotam ar avārijas drošības slēdzi;
5) konteineram jābūt aprīkotam ar brīdinājuma signālu;
6) konteineram jānodrošina darbība 24 stundu ciklā;
7) presēšanas cikla ilgums ne ilgāk kā 3 minūtes;
8) elektrības pieslēgumu nodrošina Pasūtītājs;
9) savienojams ar Izpildītāja savācējtransportu.

4.9. Atkritumu uzglabāšanas angārā – 10 (desmit) pārvietojami plastmasas konteineri (tilpums 240l) stikla iepakojuma atkritumu savākšanai:
1) elastīgas plastmasas, sūces droši
2) pārvietojami ar riteņiem
3) aprīkoti ar vāku 
4) konteineriem jābūt marķētiem ar zīmi “Stikla iepakojumam”.

4.10. Aiz Lidostas administrācijas ēkas un pasažieru terminālī piegādes zonā – 4 (četri) pārvietojami plastmasas konteineri (tilpums 240 litri) stikla iepakojuma atkritumu savākšanai:
1) konteinera vāks paceļams ar rokturi;
2) savienojams ar Izpildītāja savācējtransportu;
3) konteineriem jābūt marķētiem ar zīmi “Stikla iepakojumam”.

4.11. Pasažieru terminālī piegādes zonā 40 (četrdesmit) pārvietojami plastmasas konteineri (240l) aviopārvadājumos aizliegto priekšmetu un šķidrumu, kas drošības kontroles laikā ir atklāti un atsavināti (izņemot elektrisko un elektronisko iekārtu, bateriju un akumulatoru, dzīvsudraba termometru un metāla) priekšmetu uzkrāšanai. 
1) elastīgas plastmasas, sūces droši
2) pārvietojami ar riteņiem
3) slēdzami (lai nav iespējama nesankcionēta priekšmetu izņemšana no konteinera, to neatslēdzot) un necaurspīdīgi 
4) aprīkoti ar noplombējamu vāku un gumijas ieliku, kuras diametrs ir 20-30 cm.

4.12. Pasažieru terminālī piegādes zonā 20 (divdesmit) pārvietojami plastmasas konteineri (140l) Atsavinātie priekšmetu – metālu (kods 200140) uzkrāšanai
1) elastīgas plastmasas
2) pārvietojami ar riteņiem
3) slēdzami (lai nav iespējama nesankcionēta priekšmetu izņemšana no konteinera, to neatslēdzot) un necaurspīdīgi
4) aprīkoti ar noplombējamu vāku un gumijas ieliku, kuras diametrs ir 15-20 cm.

4.13. Pasažieru terminālī piegādes zonā 2 (divi) metāla, pārvietojami konteineri (140 l) elektrisko un elektronisko iekārtu, kā arī bateriju un akumulatoru (kodi: 200136, 2001333, 200134; konkrēti: bateriju, akumulatoru, e-cigarešu, lādētāju-akumulatoru (power bank) uzglabāšanai
1) pārvietojami ar riteņiem
2) slēdzami (lai nav iespējama nesankcionēta priekšmetu izņemšana no konteinera, to neatslēdzot) 
3) aprīkoti ar noplombējamu vāku un gumijas ieliku, kuras diametrs ir 20-30 cm 

4.14. Atkritumu uzglabāšanas angārā 1 (viens) metāla konteiners elektrisko un elektronisko iekārtu atkritumu (kods: 200136) uzglabāšanai ar tilpumu 8 m3 (astoņi kubikmetri).

4.15. Atkritumu uzglabāšanas angārā 2 (divus) pārvietojamos plastmasas konteinerus ar tilpumu 1.1 m3 tekstila (kods 200111) izstrādājumiem
1)	standarta aprīkojumā divi riteņi ar bremzēm;
2)	rotējoši riteņi, kuru diametrs ir aptuveni 200 mm;
3)	konteinera vāks paceļams ar rokturi;
4)	savienojams ar Izpildītāja savācējtransportu;
6)	konteineriem jābūt marķētiem ar zīmi “Tekstils”.

4.16. Izpildītājs norāda tehniskās prasības pašpresējošā konteinera pieslēguma elektropadevei, nodrošina pašpresējošā konteinera uzstādīšanu VAS “Starptautiskā lidosta “Rīga””, iesniedz lietošanas instrukciju valsts valodā un veic VAS “Starptautiskā lidosta “Rīga““ darbinieku apmācību.
4.17. Jebkura konteinera bojājuma gadījumā, piegādātājam jānodrošina konteinera nomaiņa 12 (divpadsmit) stundu laikā pēc VAS „Starptautiskā lidosta „Rīga”” atbildīgās personas bojājuma pieteikšanas.
4.18. Prognozētais atkritumu konteineru izvešanas grafiks:
4.19. Uz perona pārvietojamajiem atkritumu konteineriem - 1 reizi nedēļā laikā no pl. 08:00 līdz pl. 11:00 trešdienās.
4.20. Atkritumu uzglabāšanas angārā pašpresējošs metāla sadzīves atkritumu konteiners ar stacionāro presēšanas iekārtu – pēc pieprasījuma (prognozētā regularitāte ik pēc 5 dienām). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.21. Atkritumu uzglabāšanas angārā metāla konteiners elektrisko un elektronisko iekārtu atkritumu  uzglabāšanai ar tilpumu – pēc pieprasījuma (prognozētā regularitāte 4 reizes gadā). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.22. Atkritumu uzglabāšanas angārā liela izmēra atkritumu konteiners – pēc pieprasījuma (prognozētā regularitāte 1 reizi mēnesī). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.23. Atkritumu uzglabāšanas angārā pašpresējošs metāla atkritumu konteiners papīra un kartona iepakojuma atkritumiem - pēc pieprasījuma (prognozētā regularitāte ik pēc 7 dienām). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.24. Atkritumu uzglabāšanas angārā pašpresējošs metāla atkritumu konteiners jaukta iepakojuma atkritumiem - pēc pieprasījuma (prognozētā regularitāte ik pēc 5 dienām). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.25. Atkritumu uzglabāšanas angārā konteiners stikla atkritumiem – pēc pieprasījuma (prognozētā regularitāte 1 reize gadā). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.26. Atkritumu uzglabāšanas angārā pārvietojami plastmasas konteineri stikla iepakojuma atkritumu savākšanai – 1 reize mēnesī. 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.27. Atkritumu uzglabāšanas angārā pārvietojamos plastmasas konteinerus ar tilpumu tekstila izstrādājumiem – pēc pieprasījuma (prognozētā regularitāte 6 reizes gadā). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.28. Pasažieru terminālī piegādes zonā pārvietojami plastmasas konteineri aviopārvadājumos aizliegto priekšmetu un šķidrumu, izņemot elektrisko un elektronisko iekārtu, bateriju un akumulatoru, dzīvsudraba termometru un metāla priekšmetu uzkrāšanai – pēc pieprasījuma (prognozētā regularitāte ik pēc 10 dienām). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.
4.29. Pasažieru terminālī piegādes zonā pārvietojami plastmasas konteineri Atsavinātie priekšmeti metālu uzkrāšanai – pēc pieprasījuma (prognozētā regularitāte 1 reize mēnesī). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.

4.30. Pasažieru terminālī piegādes zonā metāla, pārvietojami konteineri elektrisko un elektronisko iekārtu, kā arī bateriju un akumulatoru konkrēti: bateriju, akumulatoru, e-cigarešu, lādētāju-akumulatoru (power bank) uzglabāšanai – pēc pieprasījuma (prognozētā regularitāte 3 reizes gadā). 24 (divdesmit četru) stundu laikā pēc informācijas saņemšanas no VAS „Starptautiskā lidosta „Rīga”” atbildīgās personas.

4.31. Pārējā teritorijā pārvietojami plastmasas konteineri nešķiroto sadzīves atkritumu savākšanai – 6 reizes nedēļā. 

4.32. Aiz Lidostas administrācijas ēkas un pasažieru terminālī piegādes zonā pārvietojami plastmasas konteineri jaukta iepakojuma atkritumu savākšanai – 3 līdz 4 reizes nedēļā.

4.33. Aiz Lidostas administrācijas ēkas un pasažieru terminālī piegādes zonā pārvietojami plastmasas konteineri stikla iepakojuma atkritumu savākšanai – 3 līdz 4 reizes nedēļā. 

5. Pasūtītājs, 7 (septiņas) kalendārās dienas iepriekš brīdinot Izpildītāju, ir tiesīgs mainīt jebkuru atkritumu konteineru uzstādīšanas skaitu, tilpumu un to atrašanās vietu Pasūtītāja teritorijā.

6. Prasības izvesto atkritumu uzskaitei.

6.1. Veicot atsavināto priekšmetu/šķidrumu izvešanu, Izpildītājam katrā izvešanas reizē jāfiksē konteineru skaits un to plombu numuri atsevišķā atkritumu savākšanas aktā, kura viena kopija tiek nodota Pasūtītājam. Kopējais mēneša apjoms tiek norādīts ikmēneša pieņemšanas – nodošanas aktā. 

6.2. Izpildītājs līdz katra mēneša 5.datumam iesniedz pieņemšanas – nodošanas aktu par iepriekšējā mēnesī izvestajiem atkritumiem. 

6.3. Pieņemšanas – nodošanas aktā norāda šādu informāciju par katru izvesto atkritumu veidu:
7.3.1. Izvesto atkritumu nosaukums;
7.3.2. Izvesto atkritumu kods;
7.3.3. Izvesto atkritumu apjoms (t vai m3);

7. Informācija par VAS ”Starptautiskā lidosta “Rīga”” caurlaidēm

7.1. Izpildītāja darbiniekiem, kas tiks iesaistīti paredzēto Pakalpojumu izpildē, pirms Pakalpojumu uzsākšanas ir jāpabeidz caurlaižu saņemšanai nepieciešamā apmācība pie Pasūtītāja un jāsaņem caurlaides.

7.2. Pēc līguma noslēgšanas Izpildītājam ir jāsaņem atbilstošas VAS „Starptautiskā lidosta „Rīga”” caurlaides, pakalpojumu sniegšanai inženiertehniskajā teritorijā.

7.3. Pēc līguma noslēgšanas 5 (piecu) darba dienu laikā jāiesniedz Pasūtītājam darbinieku un izmantotās tehnikas saraksti. 


7.4. Ņemot vērā, ka Izpildītājam būs jāuzturas pastiprinātas kontroles zonā un Izpildītāja darbiniekiem jāsaņem attiecīgas piekļuves caurlaides, Izpildītājam būs jānodarbina tādas personas, kurām nav bijusi krimināla sodāmība. Izpildītājam, kuram tiks piešķirtas līguma slēgšanas tiesības, pēc līguma noslēgšanas būs jāiesniedz izziņas par darbinieku sodāmību/nesodāmību mītnes zemē, kā arī citās valstīs, kurās darbinieks uzturējies ilgāk par 6 mēnešiem, kā arī jāveic drošības pārbaudes par to, vai Izpildītāja darbinieki mītnes zemē nesastāv psihiatrijas un narkoloģijas iestāžu uzskaitē.

7.5. Izpildītājam jāiesniedz informācija par personāla skaitu, kuram būs nepieciešamas pastāvīgās caurlaides iekļūšanai lidostas kontrolējamā teritorijā. Izpildītājs par samaksu nodrošina Izpildītāja nepieciešamo darbinieku apmācību un caurlaižu izsniegšanu saskaņā ar cenrādi (Pielikums Nr.1.).

Īpašās prasības VAS “Starptautiskā lidosta “Rīga”” 
sadzīves atkritumu apsaimniekošanā.
Pielikums Nr.1. 
INFORMĀCIJA PAR VAS „STARPTAUTISKĀ LIDOSTA „RĪGA”” 
CAURLAIDĒM (CENRĀDIS).


[bookmark: _Hlk501625264]Personas pastāvīgā caurlaide – derīguma termiņš ir noteikts līgumā (uz līguma darbības laiku, bet ne ilgāk ka līdz 31.12.2025.). Pastāvīgo caurlaidi var saņemt persona, kurai darba devējs ir veicis iepriekšējās darbības pārbaudi saskaņā ar likuma “Par aviāciju” 571.p. noteiktajām prasībām.
Iepriekšējās darbības pārbaudi nav jāveic personām,  kuri pastāvīgās caurlaides lieto tikai Lidostas publiskajā daļā.

Personu pastāvīgā personu caurlaide tiek izsniegta, ja:
1. ir pabeigta iepriekšējās darbības pārbaude;
1. Lidostas DD AN ir nosūtīta pareizi aizpildīta pastāvīgās caurlaides pieteikuma forma;
1. saņemts DD AN saskaņojums;
1. darbinieks ir sekmīgi apguvis apmācības:
· Aviodrošības apmācība lidostā Rīga PD0534P RIX Mācību centrā (klātiene vai tiešraide). Apmācības derīguma termiņš ir 5 (pieci) gadi. Apmācība jāveic visu veidu personu pastāvīgo caurlaižu lietotājiem, izņemot - publiskajā daļā strādājošo personu pastāvīgo caurlaižu lietotājiem, kurus instruē darba devēja atbildīgā persona, atbilstoši “Lidostas caurlaižu pieteikšanas, izsniegšanas un lietošanas procedūra” noteiktajā kārtībā. Pieteikties apmācībām izmantojot Mācību centra mājas lapu https://rixtc.com/apmacibas/aviacijas-drosiba/aviodrosibas-apmaciba-lidosta-riga/ 
· Drošības pārvaldības sistēma PD0528P apmācība jāveic visu veidu personu pastāvīgo caurlaižu lietotājiem RIX Mācību centrā (klātiene vai tiešraide) vai līdzvērtīgu apmācību pie cita apmācību sniedzēja pēc ar Lidostas Personāla departamenta un Kvalitātes departamenta direktoriem saskaņotas programmas. Apmācības derīguma termiņš ir 2 (divi) gadi. Pieteikties apmācībām izmantojot Mācību centra mājas lapu https://rixtc.com/apmacibas/lidlauka-drosiba-un-apkalposana/drosibas-parvaldibas-sistema/ 
· Drošums lidlaukā PD0553P  - tikai caurlaižu lietotājiem, kam ir piekļuve perona un/vai gaisa kuģa zonām, ir sekmīgi apguvuši kursu  Mācību centrā (klātiene vai tiešraide) vai līdzvērtīgu apmācību pie cita apmācību sniedzēja pēc Lidostas Personāla departamenta un Lidlauka drošības un vadības departamenta drošības pārvaldības sistēmas vadītāja saskaņotas programmas. Apmācības derīguma termiņš ir 2 (divi) gadi. Pieteikties apmācībām izmantojot Mācību centra mājas lapu https://rixtc.com/apmacibas/lidlauka-drosiba-un-apkalposana/drosums-lidlauka/ 
Apmācību cenas:
	Apmācības nosaukums
	kods
	Nosacījumi
	Cena EUR (bez PVN) 

	Aviodrošības apmācība lidostā "Rīga"_ plānotā
	PD0534P
	par vienu apmācāmo
	30,00  

	Aviodrošības apmācība lidostā "Rīga"_ ja kursi notiek steidzamības kārtā
	PD0534P
	Apmācību grupa līdz 10 dalībniekiem
	300,00  

	
	
	katrs nākamais līdz 15 pers. grupā
	30,00  

	Drošības pārvaldības sistēma
	PD0528P
	Apmācību grupa līdz 15 dalībniekiem
	375,00  

	
	
	katrs nākamais 
	25,00  

	Drošums lidlaukā
	PD0553P
	Apmācību grupa līdz 15 dalībniekiem
	375,00  

	
	
	katrs nākamais 
	25,00  



Atkārtota apmācība ir paredzēta:
· atbilstoši katra mācību kursa derīguma termiņam;
· ja persona nav pildījusi amata pienākumus lidostā vairāk kā 6 mēnešus pēc kārta;
· caurlaižu režīma pārkāpuma gadījumos.

Pastāvīgās caurlaides cena veidojas no mācību maksas un caurlaides cenas konkrētā zonā, kā arī, ja nepieciešams iekļūt ierobežotas piekļuves objektā (sterilā zona), par iekļuves tiesībām katrā atsevišķā objektā. 
Pastāvīgās caurlaides cena pirmajā gadā (bez PVN):
· publiskā zona 10.50 EUR;
· inženiertehniskā zona 18.66 EUR;
· perona zona 30.32 EUR;
· objekts sterilā zona 39.65 EUR.
Pastāvīgās caurlaides pagarināšana, katrs nākamais gads (bez PVN):
· publiskā zona 1.17 EUR;
· inženiertehniskā zona 9.33 EUR;
· perona zona 20.99 EUR;
· objekts sterilā zona 39.65 EUR.

Personu atkārtota apmācība jāveic atbilstoši katra apmācību kursa derīguma termiņam, veicot atkārtotu mācību maksas samaksu (saskaņā ar cenrādi). Par apmācību derīguma kontroli un darbinieku norīkošanu uz apmācībām atbildīgs ir darba devējs. Uz atkārtotām apmācībām darba devējs piesaka darbiniekus, nosūtot “Apmācību pieteikuma forma” PD 1305 F uz e-pastu mc@riga-airport.com.
Atkārtotas pastāvīgās caurlaides cena vienai personai (bez PVN):
· ja nemainās zona 17.50 EUR. Ja caurlaidei zona mainās, tad ir papildu tās maksa.

Personas pagaidu caurlaide – derīguma termiņš ir līdz 45 dienām. Personas pagaidu caurlaidi ir tiesības pieprasīt ne vairāk kā četras reizes kalendāra gada laikā vienai personai.
Pagaidu caurlaides lietotājs drīkst pārvietoties inženiertehniskajā zonā, kā arī atrasties termināļa publiskajā daļā savu tiešo amata pienākumu pildīšanas laikā bez pavadības. Pārējā lidostas kontrolējamā teritorijā, tikai atbildīgās personas pavadībā, kurai ir derīga un atbilstoša lidostas pastāvīgā caurlaide.
Pagaidu caurlaides cena (bez PVN):
· publiskā zona 10.50 EUR;
· inženiertehniskā zona  11.66 EUR;
· perona zona  12.83 EUR;
· objekts sterilā zona 4.67 EUR.
Atkārtotas pagaidu caurlaides cena (vienai personai), neatkarīgi no zonas, ir (bez PVN) 17.50 EUR.

Personas viesu caurlaide – derīguma termiņš ir līdz 24 stundām. Viesu caurlaides lietotājs ir tiesīgs iekļūt un atrasties lidostas kontrolējamā teritorijā tikai personas, ar atbilstošu pastāvīgo caurlaidi, pavadībā. Viesu caurlaide ir derīga tikai kopā ar personu apliecinošu dokumentu.
· Viesu caurlaides cena (bez PVN): 1.17 EUR.
Viesu caurlaidi saņemot, jāiesniedz uzņēmuma garantijas vēstule par to, ka uzņēmums garantē caurlaides nozaudēšanas vai neatgriešanas gadījumā samaksāt cenrādī noteikto summu.

Pastāvīgā transporta caurlaide – nepieciešama transportlīdzekļa iebraukšanai un tā lietošanai lidostas administratīvajā un kontrolējamā teritorijā. Lidostas teritorijas zonējums:
1. lidostas administratīvā teritorija;
1. inženiertehniskā zona;
1. perona zona;
1. lidlauka ierobežotas manevrēšanas teritorija.
Transportlīdzeklis drīkst iebraukt/atrasties LIDLAUKA kustības zonā, ja tam ir transportlīdzekļa caurlaide, kas piešķir tiesības pārvietoties ar attiecīgo transportlīdzekli caurlaidē norādītajā lidlauka daļā, transportlīdzeklis ir trafarēts un aprīkots saskaņā ar Lidostas ceļu satiksmes noteikumiem un transportlīdzekļa vadītājam ir atbilstoša caurlaide un derīga Lidostas autovadītāja apliecība, kas dod tiesības vadīt attiecīgo transportlīdzekli.
Transporta caurlaides cena (bez PVN):  
· Iebraukšanai administratīvā teritorijā 18.07 EUR;
· Iebraukšanai inženiertehniskajā teritorijā un/vai kritiskajā daļā 83.98 EUR.
Transporta caurlaidi saņemot, jāiesniedz uzņēmuma garantijas vēstule par to, ka uzņēmums garantē caurlaides nozaudēšanas vai neatgriešanas gadījumā samaksāt cenrādī noteikto summu.
Automašīnas trafarēšanu veic caurlaides pieprasītājs par saviem līdzekļiem saskaņā ar Lidostas ceļu satiksmes noteikumiem.Lai varētu ar transportlīdzekli patstāvīgi pārvietoties pa peronu, personai ir nepieciešama derīga Lidostas autovadītāja apliecība. Lai to iegūtu, lidostas Mācību centrā jāapgūst kurss Ceļu satiksmes noteikumi lidlaukā PD0522P. Apmācības derīguma termiņš ir 2 gadi. Apmācībā tiek uzņemti dalībnieki, kam ir:
· izsniegta un derīga lidostas personu pastāvīgā caurlaide;
· CSDD izsniegta vai Latvijas Republikā atzīta autovadītāja apliecība.
Pieteikties apmācībām izmantojot Mācību centra mājas lapu https://rixtc.com/apmacibas/lidlauka-drosiba-un-apkalposana/celu-satiksmes-noteikumi-lidlauka-p/ 

Apmācības cena:
	Apmācības nosaukums
	kods
	Nosacījumi
	Cena EUR (bez PVN) 

	[bookmark: _Hlk112835244]Ceļu satiksmes noteikumi lidlaukā_pirmreizējā 
	PD0522P
	Apmācību grupa līdz 15 dalībniekiem
	2 370,00  

	
	
	katrs nākamais 
	158,00  

	Ceļu satiksmes noteikumi lidlaukā_atkārtotā 
	PD0522P
	Apmācību grupa līdz 15 dalībniekiem
	1 005,00  

	
	
	katrs nākamais 
	67,00  



Atkārtota apmācība ir paredzēta:
· atbilstoši apmācības derīguma termiņam;
· ja persona nav pildījusi amata pienākumus lidostā vairāk kā 6 mēnešus pēc kārtas;
· transportlīdzekļa kustības lidlaukā pārkāpuma gadījumos.

Transporta caurlaides pagarināšana kārtējam kalendāram gadam iebraukšanai:
· Iebraukšanai administratīvā teritorijā 18.07 EUR;
· Iebraukšanai inženiertehniskajā teritorijā un/vai kritiskajā daļā 83.98 EUR.
Transporta pastāvīgā caurlaide – derīguma termiņš ir 5 gadi vai līgumā noteiktais termiņš. Transporta caurlaide tiek izgatavota lietošanai uz 5 gadiem, bet aktivizēta uz 1 kalendāra gadu.

Transporta viesu caurlaide – paredzēta transporta līdzeklim iebraukšanai un lietošanai lidostas inženiertehniskajā zonā, kā arī iebraukšanai lidostas kritiskajā daļā, ja to nepārtraukti pavada lidostas pilnvarots pavadītājs. Pavadīšana ir maksas pakalpojums.
· Viesu transporta caurlaides ir bez maksas.
· Cena par vienu pavadīšanu/ uzraudzību līdz 30 minūtēm (kas nav saistīta ar bruņotu pavadīšanu / par vienu IDN ekipāžu) ir 38,84 EUR (bez PVN);
· katras nākamās 30 minūtes - 19,83 EUR (bez PVN).
[bookmark: _Toc321225412][bookmark: _Toc370800841]Transporta viesu caurlaide - derīguma termiņš ir 24 stundas.

Personāla un transportlīdzekļu caurlaižu režīms
Caurlaides izsniedz tikai gadījumos, ja ir pamatojums iekļūšanai kontrolējamā teritorijā vai personai ir nepieciešams atrasties savā darba vietā termināļa publiskajā daļā.
Tiesības pieteikt caurlaides ir Pakalpojumu sniedzējiem, ar kuriem Lidostai ir noslēgts līgums, kas dod pamatu iekļūt Lidostas teritorijā.
Pēc līguma noslēgšanas un pirms darbu uzsākšanas Lidostas kontrolējamā teritorijā un pirms personu un/vai transporta caurlaižu pieteikšanas jāsazinās ar Lidostas Drošības departamenta (turpmāk tekstā – DD)  Analītisko nodaļu (turpmāk tekstā – AN), nosūtot uz e-pastu caurlaides@riga-airport.com informāciju par noslēgto līgumu. 
Uzņēmumiem, iestādēm, sadarbības partneriem, kuriem ir tiesības pieteikt caurlaides,  jānosaka viens vai vairāki sava uzņēmuma/iestādes darbinieki, kuriem ir piešķirtas pilnvaras risināt jautājumus, kas saistīti ar caurlaižu pieteikšanu, izsniegšanu, anulēšanu, atsavināšanu vai bloķēšanu, un kuri ir atbildīgi par aviācijas drošības nosacījumu ievērošanas kontroli uzņēmumā. Pilnvaroto darbinieku saraksts jāiesniedz AN, par izmaiņām sarakstā nekavējoties jāinformē AN.
Noteiktā parauga aizpildītas caurlaižu pieteikuma formas, pieteikumus un pilnvaroto darbinieku sarakstu caurlaižu pieteicējs iesniedz AN elektroniski uz e-pasta adresi: caurlaides@riga-airport.com 5 (piecu) darba dienu laikā pēc iepirkuma līguma noslēgšanas dienas un pirms paredzēto personu, transportlīdzekļu iekļūšanas teritorijā vai instrumentu ienešanas teritorijā.
 Noteiktā parauga korekti aizpildītas apmācību pieteikuma formas darba devējs nosūta uz Lidostas Mācību centru elektroniski uz e-pasta adresi mc@riga-airport.com ne vēlāk kā 5 darba dienas pirms kursu sākuma. Darbinieka uzņemšana kursos notiek, uzrādot personu apliecinošu dokumentu.

Uz kursiem Aviodrošības apmācība lidostā "Rīga" tiek uzņemtas tikai personas ar DD AN saskaņojumu.
Caurlaides tiek izsniegtas lidotas „Rīga” caurlaižu birojā. Personām, kurām izsniegtas lidostas viesu caurlaides, nepārtraukti ir jābūt klāt personu apliecinošam dokumentam. 
Personu caurlaides ir jānēsā redzamā vietā virs apģērba laikā, kad tās atrodas lidostas teritorijā. Caurlaidi aizliegts nodot citai personai. Par caurlaides pazaudēšanu tiek piemērots naudas sods.
· Caurlaižu nozaudēšanas gadījumā (bez PVN): Transporta caurlaide 18.07 EUR;
· Pastāvīgās, pagaidu vai viesu – 17.50 EUR.
Iepriekš norādītājai informācijai par VAS „Starptautiskā lidosta „Rīga”” caurlaidēm (cenrādim) ir tikai informatīvs raksturs. VAS “Starptautiskā lidosta “Rīga”” ir tiesības veikt izmaiņas apmācību kursu pieteikšanas un caurlaižu izsniegšanas kārtībā un cenrādī.

